laion/Wikipedia-Exotic huggingface dataset:
কুকিতেঁতই

কুকিতেঁতই বৈজ্ঞানিক নাম Parkia roxburghii মুলত বনবৃক্ষ॥ এটি Mimosaceae পরিবারের অন্তভুক্ত। বাংলাদেশ, আসাম, মায়ানমার ও মালয়েশিয়া প্রজাতি। সরল গড়নের বড় গাছ। ২০-৩০ মিটার বা ততোধিক উঁচু। এটি চিরসবুজ বৃক্ষ। ২—পক্ষল পাতা, ৩০ সেমি লম্বা, পত্রিকা ৭০ থেকে ৭৫ টি। ফুল খুব ছোট। ২ থেকে ৩ সেমি চওড়া। প্রথমে বাদামি, ফুটলে সাদা হয়। ঝুলন্ত মুঞ্জরি ডালের আগায় ঝুল থাকে। গুচ্ছ গুচ্ছ শুটি। প্রথমে সবুজ পরে বাদামী, বিদারী। শীর্ষ বৃত্তাকার, চাবুক আকৃতির।ফুল ফোটার সময় অক্টোবর-ডিসেম্বর মাসে। ফল ধরে ডিসেম্বর-এপ্রিল মাসে। The Legume Phylogeny Working Group (LPWG). (২০১৭)। "A new subfamily classification of the Leguminosae based on a taxonomically comprehensive phylogeny"। Taxon। 66 (1): 44–77। ডিওআই:10.12705/661.3।  দ্বিজেন শর্মা লেখক; বাংলা একাডেমী ; ফুলগুলি যেন কথা; মে ১৯৮৮; পৃষ্ঠা- ১৯, আইএসবিএন ৯৮৪-০৭-৪৪১২-৭
চন্দ্রপুলি

চন্দ্রপুলি বাংলাদেশ ও ভারতের একটি জনপ্রিয় মিষ্টি। চন্দ্রপুলি নারকেল ও দুধ থেকে প্রস্তুত অর্ধচন্দ্রাকৃতি এবং সাধারণত ছাঁচে ফেলা একপ্রকার সন্দেশ জাতীয় মিষ্টি। এটি মূলতঃ পৌষ পার্বণের সময়ই প্রস্তুত করা হয়। নারায়ণ দেবের পদ্মপুরাণে বেহুলার বিবাহ উপলক্ষে পরিবেশিত মিষ্টান্নের মধ্যে চন্দ্রপুলির উল্লেখ আছে । নারকেলজাত মিষ্টান্নের মধ্যে চন্দ্রপুলি অত্যন্ত জনপ্রিয়। চিনি ও নারকেলের কড়া পাকে এই মিষ্টান্ন তৈরী হয়। এর সঙ্গে ক্ষীর,এলাচগুঁড়ো এবংকর্পূর মেশান হয়। নরম অবস্থায় মণ্ডাকৃতি এই মিষ্টান্নকে কাঠের বা পাথরের ছাঁচে ফেলে নির্দিষ্ট অর্ধচন্দ্রাকৃতি আকার দেওয়া হয়ে থাকে। রায়, উৎসা (২০১৫)। Culinary Culture in Colonial India (ইংরেজি ভাষায়)। কেমব্রিজ বিশ্ববিদ্যালয় প্রেস। পৃষ্ঠা 204। আইএসবিএন 9781107042810। সংগ্রহের তারিখ ৬ সেপ্টেম্বর ২০১৬।  রায়, প্রণব (জুলাই, ১৯৮৭)। বাংলার খাবার। কলকাতা: সাহিত্যলোক। পৃষ্ঠা ১১, ৪১, ৪২।  এখানে তারিখের মান পরীক্ষা করুন: |তারিখ= (সাহায্য)
গোকুল পিঠা

গোকুলপিঠা এক ধরনের পিঠা যা বাংলাদেশ এবং ভারতের পশ্চিমবাংলায় প্রচলিত। গোকুলপিঠা মধ্যযুগ থেকে বাংলায় প্রচলিত পিঠা সমূহের অন্যতম। জন্মাষ্টমী ও সংক্রান্তির সময় এটি প্রধানত বানানো হয়ে থাকে। ক্ষীর বা নারকোল ও ক্ষীরের মিশ্রণ পুর হিসেবে ব্যবহার করা হয়। পুর তৈরী ক্ষীর শক্ত ক্ষীর নিয়ে তাতে ছোটো এলাচের দানা মেশাতে হবে। তা থেকে কচুরীর মতন গোল গোল চাক্তি বানিয়ে নিতে হবে। ক্ষীর ও নারকোল নারকোল ভাল করে মাখনের মতো বাটতে হবে। দুধকে জ্বাল দিয়ে ঘন ক্ষীরের মত করে নিতে হবে। সমপরিমাণ দুধ ও নারকোলের সাথে চিনি মেশাতে হবে। এবার এই মিশ্রণ কড়ায় পাক করতে হবে যতক্ষণ না কাদার মত অথচ শক্ত শক্ত হয়ে উঠবে। এবার এতে এলাচ গুড়ো ও অল্প কর্পূর দিয়ে মাখতে হবে। পিঠে তৈরী ময়দায় আন্দাজ মত ঘিয়ের ময়ান দিয়ে ঈষদুষ্ণ গরমজলে এক হাতা দুধ মিশিয়ে ময়দার সাথে গোলা করতে হবে। আগে তৈরী পুর এই গোলায় ডুবিয়ে ঘিয়ে ভেজে নিতে হবে। চিনির রস বানিয়ে ভাজা পিঠে তাতে ডুবিয়ে তুলে নিতে হবে। https://web.archive.org/web/20160823184734/http://www.anandabazar.com/poush/recipe-of-peerless-inn-dgtl-1.285066 রায়, প্রণব (জুলাই, ১৯৮৭)। বাংলার খাবার। কলকাতা: সাহিত্যলোক। পৃষ্ঠা ৬৬-৬৭।  এখানে তারিখের মান পরীক্ষা করুন: |তারিখ= (সাহায্য) Tahseen, Ismat (আগস্ট ২০, ২০১৬)। "Have you tried these lesser-known regional dishes?"। Times of India। The Times Group।  মুখোপাধ্যায়, বিপ্রদাস (১৩১১ (বাংলা))। মিষ্টান্ন পাক। কলকাতা: বেঙ্গল মেডিকেল লাইব্রেরী। পৃষ্ঠা ২৩৬।  এখানে তারিখের মান পরীক্ষা করুন: |তারিখ= (সাহায্য) মজুমদার, সাম্য (১৪ জানুয়ারি ২০১৬)। "গোকুল পিঠে"। আনন্দবাজার পত্রিকা। এবিপি গ্রুপ। ২৩ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৬।
ভিনচেনজু গাম্বি

ভিনসেঞ্জো গাম্বি (মৃত্যু ১৮১৯) ছিলেন ১৯ শতকের ইতালীয় জলদস্যু। তিনি ১৯ শতকের গোড়ার দিকে মেক্সিকো উপসাগরের সবচেয়ে কুখ্যাত ব্যক্তিদের একজন হিসাবে বিবেচিত হন এবং তার মৃত্যুর আগে এক দশকেরও বেশি সময় ধরে উপসাগরে শিপিং অভিযান চালিয়েছিলেন। গাম্বি ছিলেন জিন লাফিটের সাথে যুক্ত বেশ কয়েকটি জলদস্যুদের একজন এবং পরবর্তীতে ডমিনিক ইউ, রেনে বেলুচে এবং অন্য একজন ইতালীয় বংশোদ্ভূত জলদস্যু লুই "নেজ কুপে" চিঘিজোলার সাথে নিউ অরলিন্সের যুদ্ধের সময় তাকে সহায়তা করেছিলেন। কারেন মার্কারির ২০০৭ সালের ঐতিহাসিক উপন্যাস স্ট্রেঞ্জলি ওয়ান্ডারফুল: টেল অফ কাউন্ট বালাশাজিতে তিনি সংক্ষিপ্তভাবে উল্লেখ করেছেন। Candeloro, Dominic and Joseph Maselli. Images of America: Italians in New Orleans. Charleston, South Carolina: Arcadia Publishing, 2004. (pg. 10) আইএসবিএন ০-৭৩৮৫-১৬৯২-৯ Warren, Harris Gaylord. The Sword Was Their Passport: A History of American Filibustering in the American Revolution. Baton Rouge, Louisiana: Louisiana State University Press, 1943.
মেক্সিকো উপসাগর

মেক্সিকো উপসাগর (স্পেনীয়: Golfo de México) হলো উত্তর আমেরিকা মহাদেশ দ্বারা বেষ্টিত একটি জলভাগ। এটি একটি সামুদ্রিক অববাহিকা এবং আটলান্টিক মহাসাগরের সিমান্তবর্তী একটি উপসাগর। এর উত্তর-পশ্চিম, উত্তর ও উত্তর-পূর্ব দিকে দক্ষিণ যুক্তরাষ্ট্রের একটি উপকূল 'মার্কিন যুক্তরাষ্ট্রের উপসাগরীয় উপকূল(Gulf Coast of the United States)' বিদ্যমান। দক্ষিণ ও দক্ষিন-পশ্চিমে কিছু মেক্সিকান প্রদেশ (তামাউলিপাস, ভেরাক্রুজ, তাবাস্কো, কাম্পেচে, ইয়ুকাআন ও কুইন্তানা রু) এবং দক্ষিণ-পূর্বে কিউবা অবস্থিত। মেক্সিকো উপসাগর প্রায় ৩০০ মিলিয়ন বছর আগে ভূত্বকীয় পাত সংস্থান তত্ত্ব নামক ঘটনা বা টেকটোনিক প্লেটের কারণে উৎপন্ন হয়। এর অববাহিকাটি ডিম্বাকৃতির এবং প্রায় ৮১০ নটিকেল মাইল বা ১,৫০০ কিলোমিটার কিংবা ৯৩০ মাইল পর্যন্ত বিস্তৃত। ভীষণ খরস্রোতা হওয়ায় বারমুডা ট্রায়াঙ্গেলে সংঘটিত বিভিন্ন জলযানের দুর্ঘটনার পেছনে এই উপসাগরের যথেষ্ট প্রভাব বিদ্যমান। "Gulf of Mexico"। Geographic Names Information System। জানুয়ারি ১, ২০০০। সংগ্রহের তারিখ জুলাই ৮, ২০১০।  Resource Database for Gulf of Mexico Research Gulf of Mexico Integrated Science Mystery Mardi Gras Shipwreck "Mexico, Gulf of"। ব্রিটিশ বিশ্বকোষ (১১তম সংস্করণ)। ১৯১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  "Mexico, Gulf of"। কলিয়ার নিউ এনসাইক্লোপিডিয়া। ১৯২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bathymetry of the Northern Gulf of Mexico and the Atlantic Ocean East of Florida United States Geological Survey The Present State of the West-Indies: Containing an Accurate Description of What Parts Are Possessed by the Several Powers in Europe written by Thomas Kitchin, 1778, in which Kitchin discusses, in chapter 1, why the Gulf should have been called the "West Indian Sea." BP Oil Spill, NPR উইকিমিডিয়া কমন্সে মেক্সিকো উপসাগর সংক্রান্ত মিডিয়া রয়েছে।
শুক্তো

শুক্তো অথবা শুক্তুনি তিক্ত রসের এক ধরনের বাঙালি খাবার যা সাধারণত আহারের শুরুতে মুখসুদ্ধি হিসাবে খাওয়া হয়ে থাকে। পদ্মপুরাণে বেহুলার বিয়ের নিরামিষ খাবারের মধ্যে শুক্তোর উল্লেখ পাওয়া যায়। ভারতচন্দ্রের অন্নদামঙ্গলেও বাইশ রকমের নিরামিষ পদের মধ্যে শুক্তুনিকে পাওয়া যায়। মঙ্গলকাব্য ও বৈষ্ণবসাহিত্যে এই রান্নাটির বহুবার উল্লেখ পাওয়া যায়। কিন্তু বর্তমানে 'শুক্তো' বলতে যেমন উচ্ছে, করলা, পল্‌তা, নিম, সিম, বেগুন প্রভৃতি সবজির তিক্ত ব্যঞ্জনকে বোঝায়, প্রাচীনকালে তা ছিল না। একালের শুক্তোকে সেকালে 'তিতো' বলা হত। সেকালে 'শুক্তা' রান্না করা হত- বেগুন, কাঁচা কুমড়ো, কাঁচকলা, মোচা এই সবজিগুলি গুঁড়ো বা বাটা মসলা অথবা বেসমের সঙ্গে বেশ ভালো করে মেখে বা নেড়ে নিয়ে ঘন 'পিঠালি' মিশিয়ে রান্না করা হত। পরে হিং, জিরা ও মেথি দিয়ে ঘিয়ে সাঁতলিয়ে নামাতে হত। কিন্তু 'চৈতন্যচরিতামৃতে' সুকুতা, শুকুতা বা সুক্তা বলতে একধরনের শুকনো পাতাকে বলা হয়েছে। এটি ছিল আম-নাশক। সম্ভবত এটি ছিল শুকনো তিতো পাটপাতা। রাঘব পণ্ডিত মহাপ্রভুর জন্য নীলাচলে যেসব জিনিস নিয়ে গিয়েছিলেন তার মধ্যে এই দ্রব্যটিও ছিল। আবার 'সুকুতা' বলতে সেই সময় শুকনো শাকের ব্যঞ্জনকেও বোঝাত। শুক্তো যে যে সব উপকরণ দিয়ে তৈরি হয় সেগুলি স্বাস্থ্যের পক্ষে উপকারী। তিক্ত রসে রুচি বাড়ে। পলতা, নালতে, উচ্ছে, করলা, কচি নিম পাতা ইত্যাদি শুক্তোর তিক্ত রসের জন্যে ব্যবহার করা হয়। পর্তুগিজরা বাংলায় আলুর ব্যবহার চালু করবার পর থেকে এটি শুক্তোর একটি উপাদান হিসেবে ব্যবহার করা হয়। দুধ শুক্তো খাবারটির একটি জনপ্রিয় রূপ, যা খাবারটির তেতো স্বাদ দূর করতে দুধ দিয়ে প্রস্তুত করা হয়। কিছু ক্ষেত্রে বিভিন্ন আকারের মাছ দিয়ে শুক্তো তৈরি করা হয়। শুক্তোর এ জাতীয় প্রকারভেদগুলিতে সাধারণত হলুদ ব্যবহার করা হয়, যা সাধারণ নিরামিষ প্রকারভেদে অনুপস্থিত থাকে। কিছু প্রকারভেদে এমনকি তেতো শাকসব্জী বাদ দেয় এবং তেতো ধরে জন্য, এর পরিবর্তে মেথির বীজ দিয়ে প্রস্তুত হয়। অম্বল ঝোল ঝাল বাঙালি রন্ধনশৈলী মিশ্র রন্ধনশৈলী ইরাকি রন্ধনশৈলী নুনেতে ভাতেতে হরগৌরী রায়, প্রণব (জুলাই ১৯৮৭)। বাংলার খাবার। কলকাতা: সাহিত্যলোক। পৃষ্ঠা ১০-২৩।  রায়, প্রণব (জুলাই ১৯৮৭)। বাংলার খাবার। কলকাতা: সাহিত্যলোক। পৃষ্ঠা ১২২।  রায়, প্রণব (জুলাই ১৯৮৭)। বাংলার খাবার। কলকাতা: সাহিত্যলোক। পৃষ্ঠা ১২৩।  মুখোপাধ্যায়, বিপ্রদাস। পাক প্রণালী। কলকাতা: গুরুদাস চট্টোপাধ্যায় এন্ড সন্স। পৃষ্ঠা ৫৮।  দত্তরায়, সুনন্দ (৪ জুন ২০১৬)। "A window on history - Remains of Portuguese days"। দ্য টেলিগ্রাম। কলকাতা: এবিপি গ্রুপ।  "Shukto: Why Can't Bengalis Start Their Meal Without This Bitter Medley Of Vegetables"। এনডিটিভি ফুড। সংগ্রহের তারিখ ৭ সেপ্টেম্বর ২০২০।
জলজলা জাজীরা

জলজলা জাজীরা পাকিস্তানের বেলুচিস্তান প্রদেশের সমুদ্রতীরবর্তী একটি ছোট দ্বীপ। এই দ্বীপটি ২০১৩ সালের ২৪ সেপ্টেম্বর পাকিস্তানে সংঘটিত ভূমিকম্প-এর পরে সৃষ্টি হয়। ২০১৬ সালের মধ্যে দ্বীপটি সম্পূর্ণ বিলীন হয়ে যায়। জলজলা জাজীরা আগ্নেয়গিরি বাহিত কর্দমের উপরে গঠিত হয়েছে বলে মনে করা হয়। এই দ্বীপটি পাকিস্তানের বেলুচিস্তান প্রদেশের গডারের তীরবর্তী আরব সাগরে অবস্থিত। দ্বীপটি ২০১৩ সালের ২৪ সেপ্টেম্বর পাকিস্তানে সংঘটিত ৭.৭ রিখটার স্কেল প্রাবল্যের ভূমিকম্পের ফলস্বরূপ সমুদ্রতল-এর উপরে উঠে আসে। এই দ্বীপসদৃশ অঞ্চলটি অবশ্য অস্থায়ী গঠন হতে পারে, যেটি বেশিদিন বর্তমান থাকার সম্ভাবনা কম। পাকিস্তানের ন্যাশনাল ইনস্টিটিউট অব ওশিয়ানোগ্রাফির আলি রশিদ তাব্রিজের ভাষ্য অনুসারে, এই দ্বীপটি সমুদ্রপৃষ্ঠের মিথেন গ্যাস নির্গমণের ফলে ওপরে উঠে এসেছে। দ্বীপটি পাকিস্থানের সমুদ্র তীরবর্তী অঞ্চলের উপর দৃশ্যমান। এই জলজলা জাজীরা নামটির অর্থ হল "কম্পন দ্বীপ"। এই দ্বীপটি সমুদ্রতীর থেকে ১.২ মাইল(২ কিলোমিটার) দূরত্বে গঠিত হয়েছে। এর উচ্চতা ৬০-৭০ ফুট (১৫-২০ মিটার), দৈর্ঘ্য প্রায় ১৭৫.৭ মিটার এবং প্রস্থ প্রায় ১৬০.৯ মিটার। অবশ্য এই সংখ্যাসমূহ এখনো বিজ্ঞানসম্মতভাবে প্রত্যাপন করা হয়নি৷ Earthquake Births New Island off Pakistan, NASA Earth Observatory. "Gwadar's quake island disappears"। DAWN.COM। ৩১ ডিসেম্বর ২০১৬। সংগ্রহের তারিখ ৩১ ডিসেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Pakistan earthquake creates new island, 'mud volcano to blame'", NBC News. Newly emerged island in Gwadar could be a temporary formation ওয়েব্যাক মেশিনে আর্কাইভকৃত ২৭ সেপ্টেম্বর ২০১৩ তারিখে - Zameen.com Blog Masood, Salman; Walsh, Declan (২৫ সেপ্টেম্বর ২০১৩)। "Toll in Pakistani Earthquake Rises Past 300"। New York Times (ইংরেজি ভাষায়)। সংগ্রহের তারিখ ২৫ সেপ্টেম্বর ২০১৩।  "Island pops up off Gawadar"। Dawn.com (ইংরেজি ভাষায়)। Dawn News। সংগ্রহের তারিখ ২৫ সেপ্টেম্বর ২০১৩।  "Island discovered as a result of earthquake in Pakistan"। IBNLive.in.com (ইংরেজি ভাষায়)। Press Trust of India। ৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১৩।  "Deadly earthquake strikes Pakistan's Balochistan" (ইংরেজি ভাষায়)। BBC News। সংগ্রহের তারিখ ২৪ সেপ্টেম্বর ২০১৩।
শঁলাল গাঁও

শঁলাল গাঁও আসামের লখিমপুর জেলার অন্তৰ্গত একটি গ্রাম। উত্তর লখিমপুর, বিহপুরিয়া, ধকুয়াখনা, নাওবৈচা, নারায়ণপুর ইত্যাদি শলাল গ্রামের নিকটবৰ্তী শহর। শঁলাল গাঁওয়ে ২৬২ টি পরিবার বাস করে। শঁলাল গাঁওয়ের জনসংখ্যা ১২৪৩-৬৩৪ জন পুরুষ এবং ৬০৯জন মহিলা। শঁলাল গাঁওয়ে প্ৰতি হাজারজন পুরুষের মধ্যে ৯৬১জন মহিলা, যা অসমের গড় (৯৫৮) থেকে অধিক। শঁলাল গাঁওয়ের সাক্ষরতার হারও ৯৫.১৭%(২০১১ সালে), যা অসমের হার থেকে অধিক। http://allindiafacts.com/places/assam/lakhimpur/north-lakhimpur/salal-gaon.html ওয়েব্যাক মেশিনে আর্কাইভকৃত ১৪ সেপ্টেম্বর ২০১৬ তারিখে All India Facts আহরণ করা হয়েছে ৩০/৩/২০১৫ ভারতীয় মান সময় http://www.census2011.co.in/data/village/288223-salal-gaon-assam.html সেন্সাস ২০১১ আহরণ করা হয়েছে ৩০/৩/২০১৫ ভারতীয় মান সময়
ভেলোর

ভেলোর(তামিল: வேலூர், প্রতিবর্ণী. ভ়েলূর্) হল দক্ষিণ ভারতের তামিলনাড়ু রাজ্যের ভেলোর জেলার একটি শহর ও জেলার সদর দপ্তর। শহরটি রাজধানী চেন্নাই থেকে ১৪৫ কিলোমিটার ও ব্যাঙ্গালোর শহর থেকে ২১১ কিলোমিটার দূরে অবস্থিত। শহরটির মোট ক্ষেত্রফল ৮৭.৯১৫ বর্গ কিলোমাটার। এটি রাজ্যের নবম বৃহত্তম শহর। শহরটি ফোর্ট সিটি বা দূর্গের শহর নামেও পরিচিত। এছাড়া শহরটির চিকিৎসা ক্ষেত্রে জগৎ বিখ্যাত। ভেলোর, ব্রিটিশ ভারতের প্রথম সিপাই বিদ্রোহ, ভেলোর বিদ্রোহের ঘটনাস্থল ছিল। ভেলোর শহরটি ১২.৫৫ উত্তর ও ৭৯.০৮ পূর্বে অববস্থিত।সমুদ্র সমতল থেকে শহরটির উচ্চতা ২১৬ মিটার। ভেলোর পূর্ব ঘাট পর্তব থেকে উৎপন্ন পালার নদীর তীযে গড়ে উঠেছে। শহরটি রাজ্যের উত্তর-পূর্ব অংশে অবস্থিত। ২০১১ সালের আদম শুমারি অনুয়ায়ি শহরটির মোট জনসংখ্যা ৪,৮৬,৯৬০ জন।এই জনসংখ্যার হিসাবে শহরটি তামিলনাড়ুর নবম বৃহত্তম শহর। ২০০১ সালে শহরটিতে মোট জনসংখ্যা ছিল ৪,২৩,০০০ কিছু বেশি। শহরটি চেন্নাই-ব্যাঙ্গালোর হাইওয়ের বা ৪৬ নং জাতীয় সড়কের সঙ্গে যুক্ত। চেন্নাই এর সঙ্গে ভেলোরের বাস যোগাযোগ রয়েছে। এছাড়া শহরটির রেল স্টেশন দ্বারা চেন্নাই, ব্যাঙ্গালোর, মাদুরাই ও কোয়েম্বাটুর শহরের সঙ্গে যোগাযোগ সাধিত হয়।ভেলোর শহরের বিমান যোগাযোগ চেন্নাই বিমানবন্দর দ্বারা ঘটে। ভেলোর শহরে চর্ম শিল্প ও চর্মদ্রব এক বিরাট শিল্প গড়ে উঠেছে।এই শহর থেকে দেশের চর্ম শিল্পের এক বিরাট অবদান রয়েছে।এখান থেকে চর্ম দ্রব বিদেশে রপ্তানি করা হয়ে থাকে। "কেন অসুস্থ অসহায় মানুষ ভেলোর যায়"। সংবাদ মন্থন। ৫ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৬।
টাইজেন

টাইজেন (/ˈtaɪzɛn/) একটি লিনাক্স কার্নেল এবং গণ্যু সি লাইব্রেরি লিনাক্স এপিআই বাস্তবায়নের উপর ভিত্তি করে পরিচালিত অপারেটিং সিস্টেম। এটি বিস্তৃতভাবে বিভিন্ন যন্ত্রের উপর কাজ করে থাকে, যার মধ্যে স্মার্টফোন, ট্যাবলেট, ইন-ভেহিক্যাল ইনফোটেইনমেন্ট (আইভিআই) যন্ত্র, স্মার্ট টিভি, পিসি, স্মার্ট ক্যামেরা, পরিধানযোগ্য কম্পিউটিং (যেমন স্মার্টওয়াচ), ব্লু-রে প্লেয়ার, প্রিন্টার এবং স্মার্ট হোম অ্যাপ্লায়েন্স (যেমন রেফ্রিজারেটর, প্রজ্বলন, ওয়াশিং মেশিন, বাতানুকুল, চুলা/মাইক্রোওয়েব এবং রোবোটিক্স ভ্যাকুয়াম ক্লিনার) ইত্যাদি অর্ন্তগত। "Tizen UI Overview"।  "Tizen 2.4 SDK Release Notes"। ১৯ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৬।  "Samsung show off Tizen TV"।  "Tizen Target Market"। ৯ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৬।  উইকিমিডিয়া কমন্সে টাইজেন সংক্রান্ত মিডিয়া রয়েছে। দাপ্তরিক ওয়েবসাইট Tizen Association HTML5 Developer Zone at Intel Tizen App Consulting TizenExperts news Tizen Apps news Tizen products
মলয় রায়চৌধুরীর গ্রন্থতালিকা

বাংলা ভাষার সাহিত্যিক মলয় রায়চৌধুরী (জন্ম: ২৯ অক্টোবর, ১৯৩৯) উপন্যাস, কাব্য, সমালোচনা, ইত্যাদি বিষয়ে বিভিন্ন গ্রন্থ রচনা করেছেন। এছাড়াও তিনি অনুবাদক হিসেবে একাধিক গ্রন্থ অনুবাদ করেছেন। সম্পূর্ণ (আংশিক অসম্পূর্ণ হতে পারে) তালিকা নিচে দেয়া হল: ইস্তাহার সংকলন (হাংরি ম্যানিফেসটো, হাংরি আন্দোলনের সময়ে বিভিন্ন বুলেটিনে প্রকাশিত ইস্তাহার)। প্রথম প্রকাশ: বইমেলা ১ জানুয়ারি ১৯৮৫ 'প্রকাশ কর্মকারের ছবি মলয় রায়চৌধুরীর কবিতা'। (বারোটি বুলেটিন)। ১৯৮৫-৮৭ এর মাঝে লখনউ থেকে প্রকাশিত। 'ভেন্নগল্প' (পোস্টমডার্ন গল্প সংকলন)। প্রথম প্রকাশ: ১৯৯৬। প্রকাশক: দিবারাত্রির কাব্য, চম্পাহাটি, দক্ষিণ ২৪ পরগণা 'নাটকসমগ্র' (হাংরি আন্দোলনের সময়ে লেখা)। সম্পাদনা: উৎপল ভট্টাচার্য। প্রথম প্রকাশ: আশ্বিন ১৩০৫। প্রকাশক: কবিতীর্থ, কবিতীর্থ সরণি, কলকাতা - ২৩। 'হাংরি কিম্বদন্তী' (স্মৃতিকথা)। প্রথঞ প্রকাশ: ১৯৯৪। প্রকাশক: সমীর রায়চৌথূরী, বাঁশদ্রোণী, কলকাতা - ৭০০০৭০। 'হাংএই সাক্ষাৎকারমালা'। অজিত রায় সম্পাদিত। প্রথম প্রকাশ: এপ্রিল ১৯৯৯। প্রকাশক: মহাদিগন্ত পাবলিশার্স, কলকাতা ৭০০ ১৪৪। 'নখদন্ত' (সাতকাহন)। প্রথম প্রকাশ: ২০০২। প্রকাশক: হাওয়া উণপঞ্চাশ, কলকাতা ৭০০০৭০। 'ডাডা ইস্তেহার ও তার ভুমিকা' (ত্রিস্তান জারা লিখিত ইশতাহার)। প্রথম প্রকাশ: ২০০২। প্রকাশক: গ্রাফিত্তি, টিপু সুলতান রোড, কলকাতা ৭০০০২৬। 'প্রতিস্ব পরিসরের অবিনির্মাণ ' (নিজের নেয়া নিজের সাক্ষাৎকার)। প্রথম প্রকাশ; ২০০৪। প্রকাশক: দাহপত্র, চন্দননগর, হুগলি জেলা। 'বিষয় পোস্টমডার্নিটি' (সাক্ষাৎকার সংকলন) সম্পাদনা ও ভূমিকা: অরবিন্দ প্রধান। প্রথম প্রকাশ: ২০০৪। প্রকাশক: গ্রাফিত্তি, কলকাতা ৭০০০২৬। 'ছোটলোকের ছোটবেলা' (বাল্যস্মৃতি)। প্রথম প্রকাশ; ২০০৪। প্রকাশক: কোয়ার্ক, কলকাতা ৭০০০৭৪। পরবর্তী দুটি সংস্করণ চর্চাপদ ও প্রতিভাস প্রকাশনী থেকে প্রকাশিত। 'আপ্রকাশিত ছোটগল্প' (গল্প সংকলন) প্রথম প্রকাশ: ২০০৬। প্রকাশক; কোয়ার্ক, সিদ্ধিনাথ চ্যাটার্জি স্ট্রিট, কলকাতা ৭০০০৩৪। 'হাংরি আন্দোলনের ইশতাহার'। এবাদুল হক সম্পাদিত। প্রথম প্রকাশ: ২০০৭। প্রকাশক: আবার এসেছি ফিরে প্রকাশনী, ভগবানগোলা, মুর্শিদাবাদ। 'অতিবাস্তব গল্পগাছা' (অধুনান্তিক রূপকথা)। প্রথম প্রকাশ : মে ২০০৮। প্রকাশক : আবার এসেছি ফিরে প্রকাশনী, ভগবানগোলা, মুর্শিদাবাদ। গুডরিড্‌সে মলয় রায়চৌধুরীর গ্রন্থতালিকা মলয় রায়চৌধুরী বই - অথরর্সডেন.কম মলয়ের পরিচিতি ও গ্রন্হতালিকা
ভারতীয় সংখ্যা

নিচে ভারতীয় সংখ্যাসমূহের আধুনিক দেবনাগরী রূপের একটি তালিকা দেওয়া হল, সঙ্গে উচ্চারণ ও অনুবাদ দেওয়া হল। বিভিন্ন ভাষায় সংখ্যার তালিকা Georges Ifrah, The Universal History of Numbers. John Wiley, 2000. Sanskrit Siddham (Bonji) Numbers ওয়েব্যাক মেশিনে আর্কাইভকৃত ৭ ফেব্রুয়ারি ২০০৯ তারিখে Karl Menninger, Number Words and Number Symbols - A Cultural History of Numbers আইএসবিএন ০-৪৮৬-২৭০৯৬-৩ [১]
টাউ (সংখ্যা)

টাউ (τ) এটি অপরিমেয় সংখ্যা। টাউএর মূল্যমান কোনো কোনো ক্ষেত্রে π/২ বলে গণ্য করা হয় আর কোনো কোনো ক্ষেত্রে ২π বলে। ১৯৫৮সালে অ্যালবার্ট ইগল প্রথমবার পাইএর সঙ্গে টাউ ব্যবহার করার কথা প্রস্তাব করেন। তিনি এই প্রস্তাব করেন গাণিতিক সূত্রসমূহ সরলীকৃত করার জন্য। তিনি টাউএর মূল্যমান পাইএর অর্ধেক নির্ধারণ করেন। পরে অন্যান্য গণিতজ্ঞ ও লেখকেরা টাউএর মূল্যমান আলাদা হবে বলেন। অনেকে, টাউএর মূল্যমান ৬.২৮৩১৮৫....=২π বলে গণনা করেন। এই মূল্যমান এটি প্রকৃত রেডিয়ান সংখ্যা, যা বৃত্তএর পরিধি ও ব্যাসার্ধকে ভাগ করে পাওয়া মান। টাউএর এই মূল্যমান অধিক 'প্রাকৃতিক' এবং বহু গাণিতিক সূত্রকে সরলীকৃত করে। ডিভিসন ফাংশন, যার জন্য d বা σ0ও ব্যবহার করা হয় স্বর্ণ অনুপাতে (৬.২৮৩....), যদিও ফাই (φ) অধিক ব্যবহৃত ষ্ট্যাটিষ্টিক্সে কিণ্ডাল টাউ র‌্যাংক কোরিলেশন কোএফিশিয়েণ্ট ষ্টকাষ্টিক প্রক্রিয়ায় সময় রাখা বৃত্তের পরিধি ও ব্যাসার্ধের অনুপাত নাম্বার থিয়োরিতে টাউ ফাংশন ইত্যাদি প্রতি বছর জুন মাসের ২৮ তারিখে টাউ দিবস উৎযাপন করা হয়। সেই দিনটিতে অনেকে "পাইএর দুগুন" ভক্ষণ করে।< Eagle, Albert (১৯৫৮)। The Elliptic Functions as They Should be: An Account, with Applications, of the Functions in a New Canonical Form। Galloway and Porter, Ltd.। পৃষ্ঠা ix।  Abbott, Stephen (এপ্রিল ২০১২)। "My Conversion to Tauism" (পিডিএফ)। Math Horizons। 19 (4): 34। ডিওআই:10.4169/mathhorizons.19.4.34।  Palais, Robert (২০০১)। "π Is Wrong!" (পিডিএফ)। The Mathematical Intelligencer। 23 (3): 7–8। ডিওআই:10.1007/BF03026846।  একটি, ষ্টিফেনের 'মাই কনভার্জন টু টাউইজম', মেথ হরাইজন্স এরিক ডব্লিউ. ওয়াইস্টাইন সম্পাদিত ম্যাথওয়ার্ল্ড থেকে "Golden Ratio"। "Tau Day: Why you should eat twice the pie – Light Years – CNN.com Blogs"। ১২ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৬।  >"Life of pi in no danger – Experts cold-shoulder campaign to replace with tau"। Telegraph India। ২০১১-০৬-৩০।
দামুড়হুদা ইউনিয়ন

দামুড়হুদা ইউনিয়ন বাংলাদেশের খুলনা বিভাগের চুয়াডাঙ্গা জেলার দামুড়হুদা উপজেলার অন্তর্গত একটি ইউনিয়ন। দামুড়হুদা ইউনিয়নটি স্থানাঙ্ক: ২৩°৩৭′৭″ উত্তর ৮৮°৪৭′১৬″ পূর্ব﻿ / ﻿২৩.৬১৮৬১° উত্তর ৮৮.৭৮৭৭৮° অবস্থিত। এর পাশ দিয়ে মাথাভাঙ্গা নদী পর্যন্ত আঁকাবাকা ভাবে চলেগেছে উপ-রাস্তা। দামুড়হুদা এর প্রধান প্রশাসনিক এলাকার মধ্যে দশমী পাড়া অনেক এরিয়া নিয়ে গঠিত। তাছাড়া পুরাতন ঈদগা পাড়া ও মাথাভাঙ্গা নদীর পাড়ে জনবসতি গড়ে উঠেছে। দামুড়হুদা একটি জনবহুল এলাকা। এখানকার মাটির দিকে তাকালে দেখা যায় অনেক পুরাতন কালের ইট। গ্রাম্য প্রবীণদের মতে এই ঘরবাড়ি তৈরি করেছিলেন ব্রিটিশরা। তাড়া এখান থেকে চলে গেছে তবু তাদের তৈরি স্মৃতিময় বাড়ি গুলা দামুড়হুদা ইউনিয়নবাসীর সঙ্গী।চিৎলা কিছু ব্রিটিশ আমলের বাড়ি ছিল যা ভেঙ্গে ফেলা হয়।এখানে "বিশ্ব শান্তি আশ্রম" নামে একটি বাউল সংঘ এখনো আছে। দামুড়হুদার শিক্ষার মান অগ্রগতির পথে। দামুড়হুদা ইউনিয়ন এর ভিতরেই গড়ে উঠেছে অনেক মাধ্যমিক ও প্রাথমিক স্কুল। উল্লেখযোগ্য স্কুল হলোঃ দামুডহুদা মডেল পাইলট হাই স্কুল ব্রাক মাধ্যমিক বিদ্যালয়, দামুড়হুদা দামুড়হুদা গার্লস স্কুল এন্ড কলেজ গোবিন্দহুদা মাধ্যমিক বিদ্যালয় আব্দুল ওদুদ শাহ ডিগ্রী কলেজ চিৎলা সরকারি প্রাথমিক বিদ্যালয় এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়।এখান থেকে কাঁঠাল, পেঁপে, ফুল, চারা, দুগ্ধজাত মাংস, রূপান্তরিত কাপড়, ছোপানো, ঔষধ, তৈরি পোশাক প্রস্তুত, ইলেকট্রনিক্স এবং বৈদ্যুতিক পণ্য, জুতা, ইট, সন্দেশ ইত্যাদি রপ্তানী করা হয়।মাল্টা চাষে বিরাট সাফল্য অজ্ন চারা দেশে বিদেশ রপ্তানি। কিছু মুরগি খামার রয়েছে। বাংলাদেশ জাতীয় তথ্য বাতায়ন (জুন, ২০১৪)। "ইউনিয়ন সমূহ"। গণপ্রজাতন্ত্রী বাংলাদেশ সরকার। সংগ্রহের তারিখ ০৬ সেপ্টেম্বর ২০১৬।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] দৈনিক মাথাভাঙ্গা দৈনিক পশ্চিমা অঞ্চল
পাটলিপুত্র জংশন রেলওয়ে স্টেশন

পাটলিপুত্র জংশন ভারতের পাটনা শহরের পশ্চিম প্রান্তস্থিত রণকপুরা এলাকায় অবস্থিত একটি রেলওয়ে জংশন স্টেশন, যার স্টেশন নামসংক্ষেপ হল পিপিটিএ(PPTA)। পূর্ব-মধ্য রেল স্টেশনটির পরিচালনায় এবং দানাপুর রেলপথ বিভাগ এটির রক্ষণাবেক্ষণের কাজে নিয়োজিত আছে। স্টেশনটিকে পাটনা-সোনপুর-হাজীপুর রেলপথের উপরে নির্মাণ করা হয়েছে। মূলত পাটনার অন্য দুটি জংশনের চাপ কমাতে এটিকে জংশনের মর্যাদায় উন্নীত করা হয়। এটি দিয়ে দৈনিক প্রায় ৩৫০টি রেলগাড়ি অতিক্রম করে থাকে। পাটলিপুত্র জংশনটি পাটনা জংশন রেলওয়ে স্টেশন থেকে ১২ কিমি উত্তর-পশ্চিমে অবস্থিত। জংশনটি পাটনার পশ্চিমাংশের গুরুত্বপূর্ণ বৈলি রোড এলাকার পাশেই অবস্থিত। পাটনা শহর ভারতের সর্ববৃহৎ রেলরুট নতুন দিল্লি-কলকাতা রেলরুটে অবস্থিত। শহরটিতে ছয়টি বড় স্টেশন আছে যথা: পাটলিপুত্র জংশন, পাটনা জংশন, রাজেন্দ্রনগর টার্মিনাল, গুলজারবাগ স্টেশন, দানাপুর স্টেশন এবং পাটনা সাহেব স্টেশন; সেই সাথে শহরটিকে ভারতের বৃহৎ রেলপরিবহন কেন্দ্র (রেলওয়ে হাব) হিসেবে গণ্য করা হয়। ২০১৬ সালের জানুয়ারি মাসে ভারতের বৃহৎ রেল-সড়ক মিশ্র সেতু গঙ্গা রেল-সড়ক সেতুর নির্মাণকার্য সম্পন্ন হয়েছে, যা পাটনার নিকটেই অবস্থিত এবং সেটি পাটনা ও ভরপুরা পাহলেজা ঘাটকে (সোনপুর) সংযুক্ত করেছে। উক্ত সেতুটি ৪.৫৫ কিলোমিটার (২.৮৩ মা) দীর্ঘ, ফলে এটি ভারতের দীর্ঘতম তথা বিশ্বের দীর্ঘতম সেতুগুলির একটি। AMIT BHELARI। "April date for station debut"। The Telegraph (Calcutta)। সংগ্রহের তারিখ ২৪ জুলাই ২০১৩।  Patna: Dec 16, 2015, DHNS। "Travelling by train from B'luru to Patna? Check the terminating railway station"। Deccanherald.com। সংগ্রহের তারিখ ২০১৫-১২-১৭। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) "History of Electrification"। information published by CORE (Central Organization for Railway Electrification)। CORE (Central Organization for Railway Electrification)। সংগ্রহের তারিখ ১ এপ্রিল ২০১২।  "Patliputra railway station not yet functional - The Times of India"। Timesofindia.indiatimes.com। ২০১৩-১০-০৫। সংগ্রহের তারিখ ২০১৫-১২-১৭।  "Million dreams"।  Dream station debut Calcutta Telegraph. Retrieved 30 August 2013 "Patna's marginalised community still awaits basic amenities"। IBNLive। ২০১৫-১১-৩০ তারিখে মূল থেকে আর্কাইভ করা। সংগ্রহের তারিখ ২০১৫-১২-১৭।  "India's longest rail-cum-road bridge to come up in Bihar"। Hindustan Times। ২০০৯-১০-১২। ২০১০-১০-২৩ তারিখে মূল থেকে আর্কাইভ করা। সংগ্রহের তারিখ ২০১২-০৩-০৪।  "Digha bridge cost likely to jump by Rs 3,000 cr"। The Times Of India। ৩ জুলাই ২০১১। ৫ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৬।
রাজেন্দ্রনগর টার্মিনাল রেলওয়ে স্টেশন

রাজেন্দ্রনগর টার্মিনাল, (স্টেশন নামসংক্ষেপ: RJPB/আরজেপিবি), একটি রেলওয়ে টার্মিনাল যা ভারতীয় রাজ্য বিহারের রাজধানী পাটনায় পরিসেবা প্রদান করে। টার্মিনালটি পাটনার রাজেন্দ্রনগরে অবস্থিত এবং এটি ভারতীয় রেলের পূর্ব-মধ্য রেল কর্তৃক নিয়ন্ত্রিত দানাপুর রেলপথ বিভাগের আওতাভুক্ত। পাটনা শহরটি ভারতের গুরুত্বপূর্ণ রেল চক্রকেন্দ্র/হাব যেখানে ছয়টি বড় রেল স্টেশন আছে যথা: রাজেন্দ্রনগর টার্মিনাল, পাটনা জংশন রেলওয়ে স্টেশন, গুলজারবাগ রেলওয়ে স্টেশন, দানাপুর রেলওয়ে স্টেশন, পাটলিপুত্র জংশন রেলওয়ে স্টেশন ও পাটনা সাহেব রেলওয়ে স্টেশন। এটি প্রথমত পাটনা জংশনের চাপ কমাতে একটি সম্পূরক স্টেশন হিসেবে প্রতিষ্ঠা করা হয়। গুরুত্বপূর্ণ ট্রেন সমূহের অনেকাংশ যেমন: নতুন দিল্লি রাজধানী এক্সপ্রেস- রাজেন্দ্রনগর, ইন্দোর - পাটনা এক্সপ্রেস, ইন্দোর - রাজেন্দ্রনগর ভায়া ফৈজাবাদ এক্সপ্রেস, সম্পূর্ণ ক্রান্তি এক্সপ্রেস ইত্যাদির ট্রেনগুলো এখানে স্থানান্তর করা হয়। ৩১ মার্চ ২০০৩ সালে পূর্ণবর্ধিত স্টেশন হিসেবে এর উদ্বোধন করা হয়।এটির নির্মাণে ব্যয় হয় ₹ ৮.৬১ কোটি (ইউএস$ ১.০৫ মিলিয়ন), এবং এখানে যাত্রীদের জন্য অধুনিক সবরকম ব্যবস্থা উপলব্ধ; এরপর টার্মিনালটি পাটনা জংশনে বিকল্প স্টেশন হিসেবে প্রতিষ্ঠা লাভ করে। টার্মিনালের সদর প্রবেশপথ পাটনা কমার্স কলেজের বিপরীতে। স্টেশনটির নাম ডঃ রাজেন্দ্র প্রসাদের নামে নামকরণ করা হলে, লালুপ্রসাদ যাদব এখানে রাজেন্দ্র প্ররসাদের একটি মূর্তি স্থাপন করেন। "History of Electrification"। IRFCA। সংগ্রহের তারিখ ১ এপ্রিল ২০১২।